*Projekts*

LATVIJAS REPUBLIKAS MINISTRU KABINETS

2017.gada \_\_.\_\_\_ Noteikumi Nr.\_\_

Rīgā (prot. Nr.\_\_ \_\_.§)

**Grozījumi Ministru kabineta 2010. gada 21. septembra noteikumos Nr. 899 “Likuma “Par iedzīvotāju ienākuma nodokli”**

**normu piemērošanas kārtība”**

*Izdoti saskaņā ar likuma*

*“Par iedzīvotāju ienākuma nodokli”*

*3. panta trešās daļas 12. punkta “a” apakšpunktu,*

*8. panta otro daļu, 9. panta pirmās daļas 16. un 17. punktu*

*un 44. punkta “a” apakšpunktu,*

*10. panta pirmās daļas 4. punktu,*

*11. panta trešās daļas 15. punktu,*

*11.5 panta pirmo daļu,*

 *16.1 panta ceturto daļu,*

*17. panta vienpadsmitās daļas 2. punktu,*

*38. panta otro daļu un 39. pantu*

1. Izdarīt Ministru kabineta 2010. gada 21. septembra noteikumos Nr. 899 “Likuma “Par iedzīvotāju ienākuma nodokli” normu piemērošanas kārtība”” (Latvijas Vēstnesis, 2010, 156. nr.; 2012, 203. nr.; 2013, 168.,198., 252. nr.; 2014, 190., 220. nr.; 2015, 252. nr.; 2016, 234. nr.) šādus grozījumus:

1.1. Papildināt norādi, uz kāda likuma pamata noteikumi izdoti, aiz skaitļiem un vārdiem “11. panta trešās daļas 15. punktu” ar skaitli un vārdiem “11.5 panta pirmo daļu”.

1.2. Aizstāt 18.2 2. apakšpunktā vārdus “likumu “Par uzņēmumu ienākuma nodokli”” ar vārdiem “Uzņēmumu ienākuma nodokļa likumu”.

1.3. Aizstāt 18.2 9. apakšpunktā skaitli “14,23” ar skaitli “15”.

1.4. Papildināt noteikumus ar 22.1 un 22.2 punktu šādā redakcijā:

“22.1 Piemērojot likuma 8. panta trešās daļas 20.4 punktu, ar ienākumu no izložu un azartspēļu laimestiem saprot jebkuru laimestu Azarspēļu un izložu likuma izpratnē.

22.2 Piemērojot likuma 8. panta trešās daļas 20.4 punktu, kā arī ņemot vērā likuma 9. panta pirmās daļas 5.punktu, 15.panta otro, septiņpadsmito un deviņpadsmito daļu, nodokļa maksātājs, neatkarīgi no ienākuma izmaksas vietā piemērotās nodokļa likmes, ienākumu no izložu un azartspēļu laimestiem iekļauj taksācijas gada deklarācijā un aprēķina nodokli rezumējošā kārtībā, piemērojot attiecīgajam gada ienākumu apmēram noteikto nodokļa likmi vai nodokļa likmes (likuma 8.panta trešās daļas 20.4 punkta piemērošanas piemēri – šo noteikumu 1.2 pielikuma 1. un 2.piemērs).”

1.5. Aizstāt 34.2punktā vārdus “normatīvajiem aktiem par likuma “Par uzņēmumu ienākuma nodokli”” ar vārdiem “Uzņēmumu ienākuma nodokļa likuma”.

1.6. Papildināt noteikumus ar 35.1, 35.2 un 35.3 punktu šādā redakcijā:

“35.1 Piemērojot likuma 9. panta pirmās daļas 2.1 punktu, tajā noteiktais atbrīvojums piemērojams arī dividendēm un dividendēm pielīdzināmajam ienākumam, ko izmaksā uzņēmumu ienākuma nodokļa maksātājs, ja minētais uzņēmumu ienākuma nodokļa maksātājs – dividenžu izmaksātājs - ir bijis tiesīgs par šo dividenžu un dividendēm pielīdzināmā ienākuma apmēru samazināt ar uzņēmumu ienākuma nodokli apliekamajā bāzē iekļautu dividenžu apmēru atbilstoši Uzņēmumu ienākuma nodokļa likuma nosacījumiem.

35.2 Likuma 9. panta pirmās daļas 2.1 punktā noteikto atbrīvojumu piemēro dividendēm, ko izmaksā tonnāžas nodokļa maksātājs no peļņas, kuras aplikšanu ar uzņēmumu ienākuma nodokli vispārējā Uzņēmumu ienākuma nodokļa likumā noteiktajā kārtībā aizstāj tonnāžas nodoklis.

35.3 Likuma 9. panta pirmās daļas 2.1 punktā noteikto atbrīvojumu nepiemēro dividendēm, par kurām uzņēmumu ienākuma nodokļa bāze ir samazināta saskaņā ar Uzņēmumu ienākuma nodokļa likuma nosacījumiem par akciju atsavināšanas ienākuma neiekļaušanu uzņēmumu ienākuma nodokļa bāzē.”

1.7. Aizstāt 48. punktā skatli “15” ar skaitli “20”.

1.8. Izteikt 57.punktu šādā redakcijā:

“57. Nodokļa maksātājam ir tiesības no autoratlīdzības (honorāra) summas atskaitīt likuma 10.panta pirmās daļas 4.punktā minētos zinātnes, literatūras un mākslas darbu, atklājumu, izgudrojumu un rūpniecisko paraugu autoru izdevumus, kuri saistīti ar šo darbu radīšanu, izdošanu, izpildīšanu vai citādu izmantošanu, šādā apmērā:

57.1. 50% apmērā no autoratlīdzības (honorāra) summas:

57.1.1. par dramatiskiem, muzikāli dramatiskiem darbiem un to izpildījumiem;

57.1.2. par horeogrāfiskiem darbiem, pantomīmām un to izpildījumiem;

57.1.3. par muzikāliem darbiem ar tekstu vai bez tā un to izpildījumiem;

57.1.4. par audiovizuāliem darbiem;

57.1.5. par zīmējumiem, glezniecības, tēlniecības un grafikas darbiem un citiem mākslas darbiem;

57.1.6. par lietišķās mākslas darbiem, dekorācijām un scenogrāfijas darbiem;

57.1.7. par dizaina darbiem;

57.1.8. par fotogrāfiskiem darbiem un darbiem, kas izpildīti fotogrāfijai līdzīgā veidā;

57.1.9. par celtņu, būvju, arhitektūras darbu skicēm, metiem, projektiem un celtņu un būvju risinājumiem, citiem arhitektūras darinājumiem, pilsētbūvniecības darbiem un dārzu un parku projektiem un risinājumiem, kā arī pilnīgi vai daļēji uzceltām būvēm un realizētiem pilsētbūvniecības vai ainavu objektiem;

57.1.10. par ģeogrāfiskām kartēm, plāniem, skicēm, plastiskiem darbiem, kas attiecas uz ģeogrāfiju, topogrāfiju un citām zinātnēm;

57.1.11. par apdarēm, muzikāliem aranžējumiem, ekranizācijām un tamlīdzīgiem darbiem;

57.1.12. par atklājumiem, izgudrojumiem un rūpnieciskajiem paraugiem;

57.1.13. par dizaina projektiem;

57.2. 25% apmērā no autoratlīdzības (honorāra) summas:

57.2.1. par literāriem darbiem (grāmatas, brošūras, runas, datorprogrammas, lekcijas, aicinājumi, ziņojumi, sprediķi un citi līdzīga veida darbi) un to izpildījumiem, tai skaitā darbiem, kas radīti, izdoti, izpildīti vai citādi izmantoti presē un citos masu informācijas līdzekļos;

57.2.2. par scenārijiem un audiovizuālu darbu literāriem projektiem;

57.2.3. par tulkojumiem, pārstrādātiem darbiem, anotācijām, referātiem, kopsavilkumiem, apskatiem, dramatizējumiem, darbu krājumiem (enciklopēdijas, antoloģijas, atlanti un tamlīdzīgi darbu krājumi) un datu bāzēm.”

1.9. Aizstāt 64.punktā vārdu “pieciem” ar skaitli “10”.

1.10. Papildināt noteikumus ar 78.1, 78.2, 78.3 un 78.4 punktu šādā redakcijā:

“78.1 Piemērojot likuma 11.panta 3.1 daļu, taksācijas gada saimnieciskās darbības izdevumos iekļaujamais kopējais izdevumu apmērs drīkst pārsniegt saimnieciskās darbības izdevumu ierobežojuma (80%) apmēru (likuma 11.panta 3.1 un 3.4 daļas piemērošanas piemēri – šo noteikumu 4.1 pielikuma 1.piemērs).

78.2 Piemērojot likuma 11.panta 3.2 daļu, taksācijas gada saimnieciskās darbības izdevumos iekļaujamais atsevišķo (kas izdevumos iekļaujamas pilnā apmērā) izdevumu apmērs drīkst pārsniegt saimnieciskās darbības izdevumu ierobežojuma (80%) apmēru (likuma 11.panta 3.2 daļas piemērošanas piemēri – šo noteikumu 4.1 pielikuma 2.piemērs).

78.3 Piemērojot likuma 11.panta 3.4 daļu, taksācijas gada saimnieciskās darbības izdevumos iekļaujamo kopējo izdevumu ierobežojuma (80%) apmēru nosaka no taksācijas gada saimnieciskās darbības ieņēmumiem, kas veidojas summējot faktiski gūtos saimnieciskās darbības ieņēmumus un summas, kas saņemtas valsts atbalsta lauksaimniecībai vai Eiropas Savienības atbalsta lauksaimniecībai un lauku attīstībai ietvaros (likuma 11.panta 3.4 daļas piemērošanas piemēri – šo noteikumu 4.1 pielikuma 3.piemērs).

78.4 Piemērojot likuma 11.panta devīto daļu, saimnieciskās darbības zaudējumi (negatīvs saimnieciskās darbības ienākums, neņemot vērā saimnieciskās darbības izdevumu ierobežojuma 80% apmēru) tiek segti hronoloģiskā secībā no nākamo triju gadu saimnieciskās darbības apliekamā ienākuma, ievērojot (iekļaujoties) izdevumiem noteikto 80% ierobežojumu. Iepriekšējo gadu zaudējumi tiek iekļauti secībā ar senāko taksācijas gadu (likuma 11.panta devītās daļas piemērošanas piemēri – šo noteikumu 4.1 pielikuma 4.piemērs).”

1.11. Papildināt noteikumus ar 79.1, 79.2, 79.3, 79.4, 79.5, 79.6, 79.7, 79.8, 79.9, 79.10, 79.11, 79.12, 79.13, 79.14, 79.15, 79.16, 79.17, 79.18, 79.19 un 79.20 punktu šādā redakcijā:

“79.1 Piemērojot likuma 11.1 panta 6.1 daļu, vērā ņem arī 11.panta 3.2 daļas nosacījumu attiecībā uz saimnieciskās darbības izdevumu veidiem, kuri ar saimniecisko darbību saistītajos izdevumos ir iekļaujami pilnā apmērā. Ja apliekamais ienākums, kas noteikts kā 20 procenti no saimnieciskās darbības ieņēmumiem, atšķiras no apliekamā ienākuma, kas noteikts, no saimnieciskās darbības ieņēmumiem atskaitot saimnieciskās darbības izdevumu veidus, kuri saimniecisko darbību saistītajos izdevumos ir iekļaujami pilnā apmērā, nodokļa aprēķināšanas vajadzībām izmanto mazāko no abiem iegūtajiem rezultātiem (likuma 11.1 panta 6.1 daļas piemērošanas piemērs – šo noteikumu 4.2 pielikumā).

79.2 Piemērojot likuma 11.5 panta 1.1 daļas 1.punktā minēto pamatlīdzekļu nolietojuma norakstīšanas metodi, nodokļa maksātāja pamatlīdzekļiem taksācijas perioda nolietojuma summu aprēķina no katra pamatlīdzekļa atlikušās vērtības pirms taksācijas perioda nolietojuma atskaitīšanas.

79.3 Pamatlīdzekļa atlikušo vērtību, no kuras aprēķina taksācijas perioda nolietojumu, nosaka, palielinot pamatlīdzekļa pirmstaksācijas perioda atlikušo vērtību par taksācijas periodā veiktajām kapitālajām izmaksām, par pamatlīdzekļa uzlabošanas, atjaunošanas un rekonstrukcijas izmaksām, kuras radušās, pievienojot vai nomainot daļas vai detaļas, un kuras būtiski palielina pamatlīdzekļa ražošanas potenciālu vai pagarina tā ekspluatācijas laiku. Pamatlīdzekļa atlikušo vērtību samazina par izslēgtās pamatlīdzekļa daļas vai detaļas atlikušo vērtību, ja to var noteikt.

79.4 Ja attiecīgā pamatlīdzekļa atlikusī vērtība pēc nolietojuma atskaitīšanas taksācijas perioda beigās nepārsniedz 75 *euro*, pamatlīdzeklis pilnībā tiek izslēgts no pamatlīdzekļu uzskaites reģistriem un tam tiek pārtraukts rēķināt nolietojumu.

79.5 Ja nodokļa maksātāja taksācijas periods ir īsāks par 12 mēnešiem, pamatlīdzekļa taksācijas perioda nolietojumu, reizina ar koeficientu, kuru aprēķina, mēnešu skaitu taksācijas periodā dalot ar divpadsmit. Nosakot pamatlīdzekļa atlikušo vērtību nodokļa aprēķināšanas vajadzībām, piemēro koriģēto taksācijas perioda nolietojuma summu.

79.6 Nodokļa maksātāja pamatlīdzekļu taksācijas perioda nolietojuma kopsummu, ieskaitot noteikumu 79.4 un 79.5 punktā minēto vērtību, nosaka, summējot katram pamatlīdzeklim aprēķināto nolietojumu.

79.7 Ja vieglā automobiļa iegādes vērtība, nomas vērtība, atlikusī vērtība vai atlikusī vērtība pamatlīdzekļa uzlabošanas, atjaunošanas vai rekonstrukcijas darbu rezultātā pārsniedz 50 000 *euro* (bez pievienotās vērtības nodokļa), tad minētajam pamatlīdzeklim taksācijas periodā, kurā tā uzskaites vērtība pārsniedz 50 000 *euro* (bez pievienotās vērtības nodokļa), un turpmākajos taksācijas periodos likuma 11.5 panta pirmo daļu nepiemēro, bet piemēro Uzņēmumu ienākuma nodokļa likumā noteiktos ierobežojumus saimnieciskās darbības izdevumu atzīšanā saistībā ar reprezentatīvu automobili.

79.8 Ja nodokļa maksātājs veic pamatlīdzekļu pārvērtēšanu, tās rezultātus pamatlīdzekļu atlikušās vērtības noteikšanā neņem vērā.

79.9 Piemērojot likuma 11.5 panta 1.4 daļu, nemateriālo ieguldījumu izveidošanas izmaksas par patentiem, licencēm un preču zīmēm noraksta sistemātiski, pēc lineārās (vienmērīgās) metodes. Pārējo nemateriālo ieguldījumu nolietojums nodokļa aprēķināšanas vajadzībām nav norakstāms.

79.10 Par samaksu iegūta un pašradīta datoru programmprodukta un programmas nolietojuma aprēķinam nodokļu vajadzībām piemēro nolietojuma norakstīšanu saskaņā ar likuma 11.5 panta 1.1 daļas 1. punkta “c” apakšpunktu vai 2.punkta “c” apakšpunktu, un tām nepiemēro likuma 11.5 panta 1.4 daļu.

79.11 Nodokļa aprēķināšanas vajadzībām datorprogrammu, ko izveidojis pats nodokļu maksātājs, un par atlīdzību iegūtu datorprogrammu licences līgumu nolietojumu noraksta saskaņā ar pamatlīdzekļu nolietojuma norakstīšanas kārtību, kas noteikta likuma 11.5 panta 1.1 daļa 1. punkta “c” apakšpunkta vai 2.punkta “c” apakšpunktā.

79.12 Ja pamatlīdzekļi ir nomāti ar izpirkuma tiesībām, to nolietojuma un rekonstrukcijas, uzlabošanas un atjaunošanas izmaksas noraksta tā, it kā pamatlīdzekļi būtu nomnieka īpašums. Šajā gadījumā iznomātājs nedrīkst iekļaut attiecīgā pamatlīdzekļa vērtību nolietojuma aprēķinos.

79.13 Ja pamatlīdzekļi ir nomāti bez izpirkuma tiesībām un tie pēc nomas termiņa izbeigšanās jāatdod īpašniekam, kā arī, ja nomas līgumā ir paredzēta pamatlīdzekļu rekonstrukcija, uzlabošana vai atjaunošana, šo izmaksu summa nomniekam jānoraksta vienlīdzīgās daļās atlikušajā nomas periodā. Ja saskaņā ar līgumu iznomātājs kompensē nomniekam šīs rekonstrukcijas, uzlabošanas vai atjaunošanas izmaksas, šī izmaksu summa jāiekļauj nomnieka apliekamajā ienākumā. Ja nomnieks nekustamo īpašumu nomā bez izpirkuma tiesībām un šajā īpašumā ir veicis rekonstrukcijas, uzlabošanas vai atjaunošanas darbus, bet līgums tiek izbeigts pirms termiņa sakarā ar nomnieka komercdarbības apgrozījuma vai peļņas apmēra samazināšanos (nomātajās telpās) vairāk nekā par 30 procentiem (salīdzinot rādītājus no taksācijas perioda sākuma līdz līguma izbeigšanas dienai ar pirmstaksācijas perioda attiecīgo laika posmu) vai no nomnieka neatkarīgu apstākļu dēļ, izņemot gadījumu, kad līgumu izbeidz pēc iznomātāja iniciatīvas, nomnieka apliekamo ienākumu samazina par pamatlīdzekļu rekonstrukcijas, uzlabošanas vai atjaunošanas izmaksu atlikušo summu tajā taksācijas periodā, kurā līgums izbeigts.

79.14 Ja nomnieks veic iznomāto pamatlīdzekļu rekonstrukcijas, uzlabošanas vai atjaunošanas darbus, kas nav paredzēti nomas līgumā, vai ja nomas līgums nav noslēgts, nomnieka apliekamais ienākums tiek palielināts par šo rekonstrukcijas, uzlabošanas vai atjaunošanas darbu izmaksu summu.

79.15 Individuālais uzņēmums, zemnieka vai zvejnieka saimniecība, kas vienā vai vairākos pirmstaksācijas periodos maksāja mikrouzņēmumu nodokli, sākot maksāt iedzīvotāju ienākuma nodokli saskaņā ar likuma normām, pamatlīdzekļu atlikušo vērtību taksācijas perioda sākumā nosaka, no pamatlīdzekļu iegādes vai izveidošanas vērtības, kurai pieskaitītas pamatlīdzekļa uzlabošanas, atjaunošanas un rekonstrukcijas izmaksas, atskaitot nolietojuma vērtību, kas aprēķināta par pirmstaksācijas periodiem.

79.16 Piemērojot likuma 11.5 pantu, pamatlīdzekļu uzskaiti un nolietojuma aprēķinu, veic izmantojot šo noteikumu 4.3 pielikumā minētās veidlapas.

79.17 Šo noteikumu [4.3 pielikuma](https://likumi.lv/doc.php?id=139741#piel9) 1.veidlapas “Pamatlīdzekļa nolietojuma aprēķins” aizpildīšanas kārtība:

79.17 1. 2.ailē "Sākotnējā vērtība" norāda pamatlīdzekļa bilances vērtību datumā, kad pamatlīdzekli sāk izmantot saimnieciskajā darbībā;

79.17 2. 3.ailē "Vērtības izmaiņas – palielināšanās "+"" norāda summu, par kādu palielināta pamatlīdzekļa vērtība. Šajā ailē norāda izmaksas, kas būtiski palielina pamatlīdzekļa ražošanas potenciālu vai pagarina ekspluatācijas laiku (pievienojot vai nomainot daļas vai detaļas);

79.17 3. 4.ailē "Vērtības izmaiņas – samazināšanās "–"" norāda summu, par kādu samazināta pamatlīdzekļa vērtība. Šajā ailē norāda izslēdzamās pamatlīdzekļa daļas vai detaļas bilances vērtību;

79.17 4. 5.ailē "Vērtība, no kuras aprēķina taksācijas perioda nolietojumu" norāda:

79.17 4.1. vērtību, kas aprēķināta taksācijas periodā, kurā pamatlīdzeklim sāk rēķināt nolietojumu nodokļa vajadzībām, izmantojot formulu: 2.aile + 3.aile – 4.aile;

79.17 4.2. vērtību, kas nākamajos taksācijas periodos aprēķināta, izmantojot formulu: 8.aile + 3.aile – 4.aile;

79.17 5. 6.ailē "Taksācijas perioda nolietojums" norāda aprēķināto taksācijas perioda nolietojumu, izmantojot formulu: 5.ailē norādīto vērtību reizina ar procentu likmi, kas noteikta attiecīgajam pamat­līdzeklim likuma [11.5 panta](https://likumi.lv/ta/id/34094-par-uznemumu-ienakuma-nodokli#p13) 1.1 daļas 1.punktā vai norāda vērtību, kāda noteikta attiecīgajam pamatlīdzeklim piemērojot likuma [11.5 panta](https://likumi.lv/ta/id/34094-par-uznemumu-ienakuma-nodokli#p13) 1.1 daļas 2.punktā noteikto pamatlīdzekļa lietderīgās lietošanas laiku gados;

79.17 6. 7.ailē "Uzkrātais nolietojums" norāda uzkrāto nolietojumu nodokļiem, summējot iepriekšējā taksācijas perioda 7.ailē norādīto vērtību un taksācijas periodā aprēķināto nolietojumu, kas norādīts 8.ailē;

79.17 7. 8.ailē "Atlikusī vērtība pēc taksācijas perioda nolieto­juma atskaitīšanas" norāda pamatlīdzekļa atlikušo vērtību, ko aprēķina, izman­tojot formulu: 5.aile – 6.aile.

79.18 Šo noteikumu [4.3 pielikuma](https://likumi.lv/doc.php?id=139741#piel14) 2.veidlapas "Nemateriālā ieguldījuma nolietojuma aprēķins" aizpildīšanas kārtība:

79.18 1. 2.ailē "Sākotnējā vērtība" norāda nemateriālā ieguldījuma sākotnējo vērtību;

79.18 2. 3.ailē "Vērtība, no kuras atņem aprēķināto taksācijas perioda nolietojumu" norāda:

79.18 2.1. taksācijas periodā, kurā sāk rēķināt nolietojumu nemateriālajam ieguldījumam, 2.ailē norādīto vērtību;

79.18 2.2. nākamajos taksācijas periodos – vērtību, kas iegūta, izmantojot formulu: iepriekšējā taksācijas perioda 6.aile – 4.aile;

79.18 3. 4.ailē "Aprēķinātais gada nolietojums" norāda saskaņā ar lineāro (vienmērīgo) metodi aprēķināto gada nolietojumu nemateriālajam ieguldījumam;

79.18 4. 5.ailē "Uzkrātais nolietojums" norāda uzkrāto nolietojumu nodokļiem, summējot iepriekšējā taksācijas perioda 5.ailē norādīto vērtību un taksācijas periodā aprēķināto nolietojumu, kas norādīts 4.ailē;

79.18 5. 6.ailē "Atlikusī vērtība pēc taksācijas perioda nolietojuma atskaitī­šanas" norāda aprēķināto nemateriālā ieguldījuma atlikušo vērtību, ko aprēķina, izmantojot formulu: 3.aile – 4.aile. Šajā ailē norādītā vērtība jāiegūst arī, izmantojot formulu: 2.aile – 5.aile.

79.19 Aizpildot šo noteikumu 4.3 pielikuma 3.veidlapu "Pamatlīdzekļu nolietojuma un nemateriālo ieguldījumu vērtības norakstīšanas aprēķina kopsavilkums", norāda visu pamatlīdzekļu un nemateriālo ieguldījumu aprēķinos (4.3 pielikuma 1. un 2.veidlapā) attiecīgi nosauktajās ailēs norādītās kopsummas. Minētā pielikuma 6.ailē norādāmo vērtību iegūst, izmantojot formulu: 3.aile – 4.aile. Tāda pati vērtība jāiegūst arī, izmantojot formulu: 2.aile – 5.aile.

79.20 Taksācijas gadam beidzoties, gada ienākumu deklarācijā tiek iekļauta saimnieciskās darbības izdevumu summa, kas ir koriģēta par taksācijas gada laikā norakstīto pamatlīdzekļu nolietojuma vērtību.”

1.12. Izteikt līdzšinējo 79.1 punktu kā 79.21 punktu.

1.13. Papildināt noteikumus ar 96.1, 96.2, 96.3, 96.4 un 96.5 punktu šādā redakcijā:

“96.1 Ja nodokļa maksātājs taksācijas gada laikā saņem tikai ienākumu no uzņēmuma līguma un pie ienākuma izmaksātāja tam ir iesniegta algas nodokļa grāmatiņa, ienākuma izmaksas brīdī ienākumam tiek piemērota likuma 15.panta otrajā daļā gada apliekamajam ienākumam noteiktā progresīvā nodokļu likme. Ja algas nodokļa grāmatiņa pie ienākuma izmaksātāja nav iesniegta, ienākuma izmaksas brīdī ienākumam tiek piemērota likuma 15.panta septiņpadsmitajā daļā noteiktā 23% likme. Taksācijas gadam beidzoties, nodokļa maksātājs, rezumējošā kārtībā iesniedzot gada ienākumu deklarāciju, precizē taksācijas gada laikā gūtos ienākumus un aprēķināto nodokli, un attiecīgi piemaksā iztrūkstošo nodokļa summu vai saņem atpakaļ izveidojošos nodokļa pārmaksu.

96.2 Noteikumu 96.1 punktā minētā nodokļa likmes piemērošanas kārtība ir piemērojama arī ienākumiem no autoratlīdzības, izņemot ienākumiem no autoratlīdzības par literārajiem darbiem, tai skaitā darbiem, kas radīti, izdoti, izpildīti vai citādi izmantoti presē un citos masu informācijas līdzekļos.

96.3 Saņemot ienākumus no uzņēmuma līguma vai ienākumus no autoratlīdzības, par ienākuma gūšanas dienu uzskatāma diena, kad nodokļa maksātājs saņem ienākumu.

96.4 Piemērojot likuma 15.panta piecpadsmito daļu, atskaitījumus no gada ienākuma (neapliekamo minimumu, atvieglojumus un attaisnotos izdevumus) atskaita no nodokļa bāzes daļas, kurai piemēro 20% likmi. Pārmaksātā nodokļa atmaksa, pamatojoties uz gada ienākumu deklarāciju, notiek, piemērojot 20% likmi. Ja nodokļa maksātāja atskaitījumi no gada ienākuma pārsniedz pirmo progresijas slieksni, tos var atskaitīt arī no ienākumu daļas, kas pārsniedz pirmo progresijas slieksni tā, lai atskaitījumu rezultātā maksātāja nodoklis samazinātos tikai par nodokļa daļu, kas būtu aprēķināta, piemērojot 20% likmi (likuma 15.panta piecpadsmitās daļas piemērošanas piemēri – šo noteikumu 4.4 pielikumā).

96.5 Ja nodokļa maksātājs, kuram nav izsniegts Valsts ieņēmumu dienesta apliecinājums par reģistrēšanos saimnieciskās darbības veicēja statusā, taksācijas gada laikā saņem vienreizējus ieņēmumus no saimnieciskās darbības un citu ienākumu taksācijas gada laikā tam nav bijis, ienākuma izmaksas brīdī ienākuma izmaksātājs, kuram nav iesniegta algas nodokļa grāmatiņa, tam nepiemēro Valsts ieņēmumu dienesta prognozēto mēneša neapliekamo minimumu un piemēro 23% likmi. Savukārt taksācijas gadam beidzoties, nodokļa maksātājs, rezumējošā kārtībā iesniedzot gada ienākumu deklarāciju, piemēro likuma 15.panta otrajā daļā noteikto progresīvo likmi, precizē taksācijas gada laikā aprēķināto nodokli, un attiecīgi piemaksā iztrūkstošo nodokļa summu vai saņem atpakaļ izveidojošos nodokļa pārmaksu (likuma 15.panta septiņpadsmitās un deviņpadsmitās daļas piemērošanas piemērs – šo noteikumu 4.5 pielikumā).”

1.14. Aizstāt 117.punktā vārdus “četrkāršotu mēneša neapliekamo minimumu” ar skaitli un vārdu “300 *euro*”.

1.15. Aizstāt 118.1.apakšpunktā vārdus “mēneša neapliekamo minimumu” ar skaitli un vārdu “100 *euro*”.

1.16. Papildināt noteikumus ar 142.2, 142.3 un 142.4 punktu šādā redakcijā:

“142.2 Piemērojot likuma pārejas noteikumu 128.punktu, līdz 2017.gada 31.decembrim iegādātiem pamatlīdzekļiem, attiecīgā pamatlīdzekļa atlikušo vērtību noraksta taksācijas gada saimnieciskās darbības izdevumos, ja šīs pamatlīdzekļa atlikusī vērtība pēc nolietojuma atskaitīšanas taksācijas perioda beigās nepārsniedz 75 *euro*.

142.3 Piemērojot likuma pārejas noteikumu 128.punktu, līdz 2017.gada 31.decembrim iegādātu pamatlīdzekļu uzskaiti nodokļu nolietojuma aprēķinam kārto izmantojot Ministru kabineta 2006.gada 4.jūlija noteikumu Nr.556 “Likuma “Par uzņēmumu ienākuma nodokli” normu piemērošanas noteikumi” (redakcijā, kas bija spēkā līdz 2017.gada 31.decembrim) 9., 14. un 15.pielikuma veidlapas paraugu.

142.4 Piemērojot likuma pārejas noteikumu 130. punktu, dividendēm un nosacītajām dividendēm, kuras uzņēmumu ienākuma nodokļa maksātājs izmaksā no peļņas, kas radusies līdz 2017. gada 31. decembrim, 2018. un 2019. gadā piemēro iedzīvotāju ienākuma nodokļa likmi 10 procentu apmērā. Ar 2020. gadu minētās dividendes un nosacītās dividendes ir apliekamas ar iedzīvotāju ienākuma nodokli, piemērojot iedzīvotāju ienākuma nodokļa likmi 20 procentu apmērā.”

1.17. 1.pielikuma 3.punktā:

aizstāt skaitļus un vārdus “(10,5 % no 473,14) + (23,59 % no 473,14) = 49,68 + 111,61 = 161,29” ar skaitļiem un vārdiem “(11 % no 473,14) + (24,09 % no 473,14) = 52,05 + 113,98 = 166,03”;

aizstāt vārdus un skaitļus “Algas nodoklis 23 % apmērā jāaprēķina no 423,46 *euro* (alga 400 *euro* + apdrošināšanas prēmijas maksājuma pārsnieguma daļa 73,14 *euro* – valsts sociālās apdrošināšanas obligāto iemaksu darba ņēmēja daļa 49,68 *euro*): 23 % no 423,46 = 97,40.” ar vārdiem un skaitļiem “Algas nodoklis 20 % apmērā jāaprēķina no 421,09 *euro* (alga 400 *euro* + apdrošināšanas prēmijas maksājuma pārsnieguma daļa 73,14 *euro* – valsts sociālās apdrošināšanas obligāto iemaksu darba ņēmēja daļa 52,05 *euro*): 20 % no 421,09 = 84,22.”.

1.18. Papildināt noteikumus ar 1.2 pielikumu šādā redakcijā:

“1.2 pielikums

Ministru kabineta

2010.gada 21.septembra

noteikumiem Nr.899

**Likuma 8.panta trešās daļas 20.4 punkta piemērošanas piemēri**

1. Nodokļa maksātājs guvis šādus izložu un azartspēļu laimestus:

01.02. 2018. - pie azartspēļu organizētāja A vienā apmeklējuma reizē: 200 *euro*, 400 *euro* un 2900 *euro* (kopā 3500 *euro*). Ar nodokli neapliekami ir 3000 *euro*. Ienākuma izmaksātājs nosaka apliekamo ienākumu 500 *euro* (3500-3000=500). Ietur nodokli 115 *euro* (500\*23%=115).

10.04.2018. – pie azartspēļu organizētāja A 400 *euro*, nodokli izmaksas vietā neietur (400<3000).

16.07.2018. - pie azartspēļu organizētāja A 5 000 *euro*. Ar nodokli neapliekami ir 3000 *euro*. Ienākuma izmaksātājs nosaka apliekamo ienākumu 2000 *euro* (5000-3000=2000). Ietur nodokli 460 *euro* (2000\*23%=460).

09.09.2018. pie izložu organizētāja B 1500 *euro*, nodokli izmaksas vietā neietur (1500<3000).

16.07.2018. - pie izložu organizētāja B 10000 *euro*. Ar nodokli neapliekami ir 3000 *euro*. Ienākuma izmaksātājs nosaka apliekamo ienākumu 7000 *euro* (10000-3000=7000). Ietur nodokli 1610 *euro* (7000\*23%=1610).

Iedzīvotāju ienākuma nodokļa (turpmāk - IIN) aprēķins pa ienākuma veidiem, nodokļa maksātājam iesniedzot taksācijas gada deklarāciju:

* ienākumam no izložu un azartspēļu laimestiem – 20400 *euro* (3500+400+5000+1500+10000=20400):
* taksācijas gada laikā ieturētais nodoklis ir 2185 *euro* (115+460+1610=2185),
* algota darba ienākumam 15000 *euro:*
* valsts sociālās apdrošināšanas obligātās iemaksas (turpmāk – VSAOI) (darba ņēmēja daļa) ir 1650 *euro* (15000\*11%=1650),
* citu attaisnoto izdevumu nav,
* iesniegta algas nodokļa grāmatiņa, bet nepiemēro gada diferencēto neapliekamo minimumu un atvieglojumu par apgādībā esošām personām).
* taksācijas gada laikā ieturētais algas nodoklis ir 2670 *euro* ((15000-1650)\*20%=2670).

Gada apliekamā ienākuma aprēķins rezumējošā kārtībā:

Ienākums no izložu un azartspēļu laimestiem 20 400 *euro*

t.sk. ar nodokli neapliekamais ienākums no laimestiem –3 000 *euro*

Algota darba ienākums 15 000 *euro*

Taksācijas gada ienākums 32 400 *euro*

|  |  |
| --- | --- |
| Gada ienākums līdz 20 000 *euro* | Taksācijas gada ienākums vairāk nekā 20 000 *euro* |
| Ienākums 20 000 VSAOI -1 650 Apliekamais ienākums 18 350 IIN (likme 20%) 3 670  | Ienākums 12 400 IIN (likme 23%) 2 852  |
| Rezumējošā kārtībā aprēķinātais IIN 3 670 + 2 852 = 6 522 *euro*Avansā samaksātais IIN 2 185 + 2 670 = 4 855 *euro*IIN piemaksa 6 522 – 4 855 = 1 667 *euro*  |

2. Nodokļa maksātājs guvis šādus izložu un azartspēļu laimestus:

13.02.2018. – pie azartspēļu organizētāja A 200 *euro*, nodokli izmaksas vietā neietur (200<3000).

11.04.2018. – pie azartspēļu organizētāja A 2 100 *euro*, nodokli izmaksas vietā neietur (2100<3000).

15.04.2018. – pie izložu organizētāja B 2 500 *euro*, nodokli izmaksas vietā neietur (2500<3000).

18.06.2018. – pie izložu organizētāja C 400 *euro*, nodokli izmaksas vietā neietur (400<3000).

31.07.2018. – pie azartspēļu organizētāja A 1 500 *euro*, nodokli izmaksas vietā neietur (1500<3000).

12.11.2018. – pie izložu organizētāja B 300 *euro*, nodokli izmaksas vietā neietur (300<3000).

Nodokļa maksātājam citu ienākumu taksācijas gada laikā nav.

Gada apliekamā ienākuma aprēķins rezumējošā kārtībā:

Ienākums no izložu un azartspēļu laimestiem 7 000 *euro*

t.sk. ar nodokli neapliekamais ienākums no laimestiem –3 000 *euro*

Taksācijas gada ienākums 4 000 *euro*

IIN (nodokļa likme 20%) 800 *euro*

Nodokļa maksātājam rezumējošā kārtībā jāsamaksā nodoklis 800 *euro* apmērā.”

1.19. Papildināt noteikumus ar 4.1 , 4.2 , 4.3 , 4.4 un 4.5 pielikumu šādā redakcijā:

“4.1 pielikums

Ministru kabineta

2010.gada 21.septembra

noteikumiem Nr.899

**Likuma 11.panta 3.1, 3.2, 3.4 un devītās daļas piemērošanas piemēri**

* + - 1. Saimnieciskās darbības veicējs 2018.gadā gūst saimnieciskās darbības ieņēmumus 10 000 *euro*.

Saimnieciskās darbības izdevumi, kas izdevumos iekļaujami pilnā apmērā:

Algas un darba devēja valsts sociālās apdrošināšānas obligātās iemaksas 1000 *euro*,

Pamatlīdzekļu nolietojums 4000 *euro*.

Citi saimnieciskās darbības izdevumi:

Telpu nomas izdevumi 3000 *euro*,

Izdevumi par precēm un pakalpojumiem 4000 *euro*.

Saimnieciskās darbības kopējās izmaksas ir 12 000 *euro*, kas ir vairāk kā 80% no ieņēmumiem (80% no 10 000 = 8 000).

Saimnieciskās darbības izmaksas par algām, valsts sociālās apdrošināšānas obligātajām iemaksām un nolietojumu (kas izdevumos iekļaujamas pilnā apmērā) ir 5000 *euro*, kas ir mazāk kā 80% no ieņēmumiem.

Izdevumos tiek iekļauta maksimālā pieļaujamā izdevumu summa 8000 *euro* (visi izdevumi, kas iekļaujami pilnā apmērā 5000 *euro* un 3000 *euro*, kas ir daļa (atlikušās summas apmērā: 8000 – 5000) no citiem saimnieciskās darbības izdevumiem).

Ar nodokli apliekamā ienākuma noteikšana:

10000 - 80% no 10000 =2000 *euro*

Atlikusī citu saimnieciskās darbības izdevumu summa (zaudējumi) 4000 *euro* (7000 – 3000) ir sedzama hronoloģiskā secībā no nākamo triju gadu saimnieciskās darbības ienākuma (iekļaujoties izdevumiem noteiktajā 80% ierobežojumā).

* + - 1. Saimnieciskās darbības veicējs 2018.gadā gūst saimnieciskās darbības ieņēmumus 15 000 *euro*.

Saimnieciskās darbības izdevumi, kas izdevumos iekļaujami pilnā apmērā:

Algas un darba devēja valsts sociālās apdrošināšānas obligātās iemaksas 6000 *euro*,

Pamatlīdzekļu nolietojums 7000 *euro*.

Citi saimnieciskās darbības izdevumi:

Telpu nomas izdevumi 1000 *euro*,

Izdevumi par precēm un pakalpojumiem 2000 *euro*.

Saimnieciskās darbības kopējās izmaksas ir 16 000 *euro*, kas ir vairāk kā 80% no ieņēmumiem (80% no 15 000 = 12 000).

Saimnieciskās darbības izmaksas par algām, valsts sociālās apdrošināšānas obligātajām iemaksām un nolietojumu (kas izdevumos iekļaujamas pilnā apmērā) ir 13 000 *euro*, kas arī ir vairāk kā 80% no ieņēmumiem.

Atbilstoši likuma 11.panta 3.2 daļai izdevumos tiek iekļauti tikai izdevumi, kas iekļaujami pilnā apmērā 13 000 *euro*.

Ar nodokli apliekamā ienākuma noteikšana:

15000 – 6000 – 7000 = 2000 *euro*

Izdevumos neiekļautā citu saimnieciskās darbības izdevumu summa (zaudējumi) 3000 *euro* ir sedzama hronoloģiskā secībā no nākamo triju gadu saimnieciskās darbības ienākuma (iekļaujoties izdevumiem noteiktajā 80% ierobežojumā).

 3. Saimnieciskās darbības veicējs 2018.gadā gūst saimnieciskās darbības ieņēmumus 10 000 *euro*, kā arī saņēmis valsts atbalstu lauksaimniecībai 5000 *euro*.

Saimnieciskās darbības izdevumu ierobežojuma apmēra noteikšana:

10 000 + 5000 = 15 000 x 80% = 12 000 *euro*

Tādējādi, neraugoties uz faktiskajiem gūtajiem saimnieciskās darbības ieņēmumiem 10 000 *euro*, saimnieciskās darbības izdevumos kopā ar iepriekšējo gadu zaudējumiem ir iekļaujami izdevumi ne vairāk kā 12 000 *euro* apmērā.

 4. Saimnieciskās darbības veicējs 2018.gadā gūst saimnieciskās darbības ieņēmumus 15 000 *euro*.

Saimnieciskās darbības izdevumi, kas iekļaujami pilnā apmērā:

Algas un darba devēja valsts sociālās apdrošināšānas obligātās iemaksas 4000 *euro*,

Pamatlīdzekļu nolietojums 3000 *euro*.

Citi saimnieciskās darbības izdevumi:

Telpu nomas izdevumi 1000 *euro*,

Izdevumi par precēm un pakalpojumiem 2000 *euro*.

Iepriekšējo gadu zaudējumi:

Pirms pirmstaksācijas gads 500 *euro*,

Pirmstaksācijas gads 2000 *euro*.

Saimnieciskās darbības kopējās izmaksas ir 10 000 *euro*, kas ir mazāk kā 80% no ieņēmumiem (80% no 15 000 = 12 000).

Saimnieciskās darbības izmaksas par algām, valsts sociālās apdrošināšānas obligātajām iemaksām un nolietojumu (kas iekļaujamas pilnā apmērā) ir 7 000 *euro*, kas ir mazāk kā 80% no ieņēmumiem.

Ar nodokli apliekamā ienākuma noteikšana:

80% no 15 000 = 12 000

12 000 – 10 000 – 500 – 1500 = 0 *euro*

Tā kā taksācijas gada saimnieciskās darbības izdevumos maksimāli iekļaujamā summa ir 12 000 *euro*, tad izdevumos tiek iekļauti visi tekošā gada izdevumi 10 000 *euro*, kā arī iepriekšējo gadu zaudējumi 2000 *euro*, kas tiek iekļauti secībā ar senāko taksācijas gadu. Neiekļautā pirmstaksācijas gada zaudējumu summas daļa 500 *euro* tiek pārnesta uz nākamajiem gadiem.

4.2 pielikums

Ministru kabineta

2010.gada 21.septembra

noteikumiem Nr.899

**Likuma 11.1 panta 6.1 daļas piemērošanas piemērs**

Nodokļa maksātāja taksācijas gada ieņēmumi ir 900 *euro*. Nodokļa maksātājs kārto grāmatvedību divkāršā ierakstu sistēmā. Pamatlīdzekļu nolietojuma norakstīšanas kārtība finanšu grāmatvedības uzskaitē un nodokļa aprēķināšanas vajadzībām atšķiras.

Saimnieciskās darbības izdevumi: 1 200 *euro*

* t.sk. algas un darba devēja valsts sociālās

apdrošināšanas obligātās iemaksas 400 *euro*

* pamatlīdzekļu nolietojums 300 *euro*
* citi saimnieciskās darbības izdevumi 500 *euro*

Ienākums/zaudējumi: -300 *euro*

(900-1200=-300)

Apliekamā ienākuma korekcijas

Apliekamo ienākumu palielinošas korekcijas:

* pamatlīdzekļu nolietojums finanšu grāmatvedības uzskaitē +300 *euro*
* līgumsods saistītajai personai +20 *euro*

Apliekamo ienākumu samazinoša korekcija:

* pamatlīdzekļu nolietojums nodokļa aprēķināšanas vajadzībām -400 *euro*

Apliekamā ienākumu korekciju rezultāts -380 *euro*

(-300+300+20-400=-380)

20% no saimnieciskās darbības ieņēmumiem 180 *euro*

(900\*20%=180)

Saimnieciskās darbības izdevumi, kuri saskaņā ar

11.panta 3.2 daļu atskaitāmi pilnā apmērā 800 *euro*

* t.sk., algas un darba devēja valsts sociālās

apdrošināšanas iemaksas 400 *euro*

* pamatlīdzekļu nolietojums 400 *euro*

Apliekamais ienākums, ņemot vērā saimnieciskās

darbības izdevumus, kuri saskaņā ar 11.panta 3.2 daļu

atskaitāmi pilnā apmērā 100 *euro*

(900-800=100)

Piemēro apliekamo ienākumu, kas noteikts, ņemot vērā saimnieciskās darbības izdevumus, kuri saskaņā ar 11.panta 3.2 daļu atskaitāmi pilnā apmērā, jo tas ir mazāks nekā rezultāts, kas veidojas, aprēķinos 20 procentus no saimnieciskās darbības ieņēmumiem (100<180).

No saimnieciskās darbības ienākumiem maksājamais nodoklis ir 20 *euro* (100\*20%=20)

Uz nākamajiem taksācijas periodiem pārnesamie taksācijas perioda zaudējumi ir -380 *euro* (apliekamā ienākuma korekciju rezultāts).

 4.3 pielikums

Ministru kabineta

2010.gada 21.septembra

noteikumiem Nr.899

1.veidlapa

Nodokļa maksātāja nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Reģistrācijas numurs |  |  |  |  |  |  |  |  |  |  |  |

**Pamatlīdzekļa nolietojuma aprēķins**

Pamatlīdzekļa nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pamatlīdzekļa nolietojuma norakstīšanai pielietotā metode:

|  |  |
| --- | --- |
|  | Taksācijas perioda nolietojums procentos, likme % \_\_\_\_\_\_\_\_\_ |
|  |  |
|  | Pamatlīdzekļu lietderīgās lietošanas laiks, gadi \_\_\_\_\_\_\_\_\_\_\_\_\_ |

Datums, kad pamatlīdzeklis sākts izmantot saimnieciskajā darbībā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums, kad pamatlīdzekli beidz izmantot saimnieciskajā darbībā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piezīmes \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| Taksācijasperiods | Sākotnējā vērtība | Vērtības izmaiņas | Vērtība,no kurasaprēķinataksācijasperiodanolietojumu | Taksācijas periodanolietojums  | Uzkrātais nolietojums | Atlikusī vērtība pēctaksācijasperiodanolietojuma atskaitīšanas |
| Palielināšanās „+” | Samazināšanās „-„ |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

2.veidlapa

Nodokļa maksātāja nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Reģistrācijas numurs |  |  |  |  |  |  |  |  |  |  |  |

**Nemateriālā ieguldījuma nolietojuma aprēķins**

Nemateriālā ieguldījuma nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nolietojuma aprēķins pēc lineārās (vienmērīgās) metodes \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sākotnējā vērtība / norakstīšanas periods = aprēķinātais gada nolietojums)

Datums, kad nemateriālais ieguldījums sākts izmantot saimnieciskajā darbībā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums, kad nemateriālo ieguldījumu beidz izmantot saimnieciskajā darbībā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piezīmes\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| Taksācijasperiods | Sākotnējā vērtība | Vērtība, no kurasatņem aprēķināto taksācijasperioda nolietojumu | Aprēķinātais gada nolietojums | Uzkrātaisnolietojums | Atlikusī vērtībapēc taksācijas perioda nolietojuma atskaitīšanas |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

3.veidlapa

Nodokļa maksātāja nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Reģistrācijas numurs |  |  |  |  |  |  |  |  |  |  |  |

**Pamatlīdzekļu nolietojuma un nemateriālo ieguldījumu vērtības norakstīšanas aprēķina kopsavilkums**

Taksācijas periods\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| Pamatlīdzekļi | Koriģētā vērtība  | Vērtību kopsumma,no kuras aprēķinataksācijas periodanolietojumu | Taksācijas perioda nolietojums | Uzkrātaisnolietojums |  Atlikusī vērtība pēctaksācijas periodanolietojuma atskaitīšanas |
| 1 | 2 | 3 | 4 | 5 | 6 |
| Ēkas, būves, ilggadīgie stādījumi |  |  |  |  |  |
| Dzelzceļa ritošais sastāvs un tehnoloģiskās iekārtas, jūras un upju flotes transportlīdzekļi, flotes un ostu tehnoloģiskās iekārtas, enerģētiskās iekārtas |  |  |  |  |  |
| Skaitļošanas iekārtas un to aprīkojums, tai skaitā drukas ierīces, informāciju sistēmas, datoru programmprodukti un datu uzkrāšanas iekārtas, sakaru līdzekļi, kopētāji un to aprīkojums |  |  |  |  |  |
| Pārējie pamatlīdzekļi |  |  |  |  |  |
| **KOPĀ** |  |  |  |  |  |
| Nemateriālie ieguldījumi | X |  |  |  |  |
| **PAVISAM** |  |  |  |  |  |

“X” – ailes netiek aizpildītas

4.4 pielikums

Ministru kabineta

2010.gada 21.septembra

noteikumiem Nr.899

**Likuma 15.panta piecpadsmitās daļas piemērošanas piemērs**

 Nodokļa maksātāja mēneša ienākums ir 2083,33 *euro*, maksātājam ir piecas apgādībā esošas personas (pie darba devēja iesniegta algas nodokļa grāmatiņa, bet Valsts ieņēmumu dienesta prognozētais neapliekamais minimums ir “0”). Taksācijas gada laikā nodokļa maksātājs veicis iemaksas privātajā pensiju fondā 4000 *euro* apmērā, bet maksātājam un vēl viņa 5 ģimenes locekļiem ir radušies attaisnotie izdevumi par ārstniecības pakalpojumiem (600 *euro* + 400 *euro* + 500 *euro* + 500 *euro*+ 500 *euro* + 500 *euro*).

*Mēneša nodokļa aprēķins:*

|  |
| --- |
| *2083,33 euro* |
| *Ienākums līdz mēneša ienākumu 1.slieksnim* | *1 667 euro*  | *Ienākums virs mēneša ienākumu 1.sliekšņa* | *416,33 euro* |
| *VSAOI 11%* | *- 229,17 euro* |  |  |
| *IIN atvieglojums par 5apgādībā esošām personām* | *- 1000 euro*  |  |  |
| *Apliekamais ienākums* | *= 437,83 euro*  |  |  |
| *IIN likme* | *\* 20%*  | *IIN likme* | *\*23%* |
| *Aprēķinātais IIN* | *= 87,57 euro* | *Aprēķinātais IIN* | *= 95,76 euro* |
| *IIN kopā: 87,57+95,76=183,33 euro* |

 Pieņemot, ka nodokļa maksātāja situācija nemainās visu taksācijas gadu, taksācijas gada laikā avansā samaksātais IIN ir 2 199,96 *euro (183,33 euro x 12 mēn.)*.

*Gada ienākuma aprēķins rezumējošā kārtībā, iesniedzot gada ienākumu deklarāciju:*

|  |
| --- |
| *25 000 euro* |
|  *Ienākums līdz gada ienākumu 1.slieksnim* | *20 000 euro* |  *Ienākums virs gada ienākumu 1.sliekšņi* | *5 000 euro* |
|  *VSAOI 11%* | *- 2 750 euro* |  *IIN likme* | *\*23%* |
|  *IIN atvieglojums par 5 apgādībā esošām personām* | *- 12 000 euro* | *Aprēķinātais IIN* | *=1 150 euro* |
| *Iemaksas privātajā pensiju fondā* | *- 2 500 euro* | *Līdz gada ienākumu 1.slieksnim neizmantotā atskaitījumu daļa, ko reizina ar 20% likmi* | *250\*20%=**50 euro* |
| *Attaisnotie izdevumi par ārstniecības pakalpojumiem)* | *- 3 000 euro* |  |  |
| *Apliekamais ienākums)* | *= - 250 euro* | *Rezumējošā kārtībā aprēķinātais IIN* | *1 150 -50 = 1 100 euro* |
| *Pārmaksātā IIN atmaksa 2 199,96 – 1 100 = 1 099,96 euro* |

 4.5 pielikums

Ministru kabineta

2010.gada 21.septembra

noteikumiem Nr.899

**Likuma 15.panta septiņpadsmitāsun deviņpadsmitās daļas piemērošanas piemērs**

Nodokļa maksātājs, kuram nav izsniegts Valsts ieņēmumu dienesta apliecinājums par reģistrēšanos saimnieciskās darbības veicēja statusā, 2018.taksācijas gadā guvis vienreizējus ieņēmumus no saimnieciskās darbības 60 000 *euro*. Nodokļa maksātājam citu ienākumu taksācijas gada laikā nav un tam netiek piemērots Valsts ieņēmumu dienesta prognozētais mēneša neapliekamais minimums.

Taksācijas gada laikā ieņēmumiem no saimnieciskās darbības tiek piemērota 23% likme, jo ienākuma izmaksātājam nav iesniegta algas nodokļa grāmatiņa.

Ienākuma izmaksas brīdī, ienākuma izmaksātājs aprēķina:

* valsts sociālās apdrošināšanas obligātās iemaksas no visa saimnieciskās darbības ienākuma (60 000 *euro*):
* darba ņēmēja daļa 6 600 *euro* (11% no 60 000),
* darba devēja daļa 14 454 *euro* (24,09% no 60 000).
* iedzīvotāju ienākuma nodokli, ņemot vērā likuma 15.panta piecpadsmitās daļas nosacījumus:

 (23 % no 60 000) - (20% no 6 600) = 13 800 - 1320 = 12 480 *euro.*

Rezumējošā kārtībā, iesniedzot gada ienākumu deklarāciju par 2018.taksācijas gadu:

* tiek aprēķināts solidaritātes nodoklis (avansā aprēķinātais iedzīvotāju ienākuma nodoklis) 525 *euro* (60 000-55 000) x 10,5%,
* tiek piemērotas likuma “Par iedzīvotāju ienākuma nodokli” 15.panta otrajā daļā minētās likmes:
* gada ienākumu daļai līdz 20 000 *euro* piemēro 20% iedzīvotāju ienākuma nodokļa likmi:

(20 000-6 600+525) x 20% = 13 925 x 20% = 2 785 *euro*

* gada ienākuma daļai, kas pārsniedz 20 000 *euro*, bet nepārsniedz 55 000 *euro* piemēro 23% iedzīvotāju ienākuma nodokļa likmi:

(55 000 - 20 000) = 35 000 x 23% = 8 050 *euro*

* gada ienākuma daļai, kas pārsniedz 55 000 euro piemēro 31,4% iedzīvotāju ienākuma nodokļa likmi:

(60 000 - 55 000)= 5 000 x 31,4% = 1 570 euro

Rezumējošā kārtībā aprēķinātais iedzīvotāju ienākuma nodoklis ir 12 405 *euro* (2 785+8 050+1 570)

Tādējādi nodokļa maksātājam 2018.taksācijas gadā ir izveidojusies iedzīvotāju ienākuma nodokļa pārmaksa 600 *euro* apmērā (12 480 + 525 - 12 405).”

1.20. Izteikt 5.pielikuma tekstu šādā redakcijā:

“Fiziskā persona – nerezidents par 100 000 *euro* pārdod juridiskai personai – rezidentam nekustamo īpašumu, kura iegādes vērtība ir 96 000 *euro.* Juridiskā persona atbilstoši likuma normām ietur nodokli 3 000 *euro* apmērā no izmaksātās atlīdzības (3% no 100 000 *euro*). Nerezidents iesniedz pārskata perioda deklarāciju par ienākumu no kapitāla pieauguma un gada kapitāla pieauguma ienākuma precizēto deklarāciju par ienākumu no kapitāla pieauguma. Nodokļa aprēķins šajā gadījumā ir šāds:

* apliekamais ienākums ir 4 000 *euro* (100 000– 96 000 = 4 000);
* iedzīvotāju ienākuma nodoklis ir 800 *euro* (20% no 4 000 = 800);
* ņemot vērā, ka avansā ieturētais nodoklis ir 3 000 *euro*, fiziskas personas – nerezidenta pārmaksātais nodoklis ir 2 200 *euro* (3 000 – 800 = 2 200).”

1.21. 8.pielikumā:

aizstāt 1.piemērā skaitli “263,64” ar skaitli “259,64”, skaitli “60,64” ar skaitli “51,93”, skaitli “395,46” ar skaitli “389,46” un skaitli “90,96” ar skaitli “77,89”;

aizstāt visā tekstā skaitli “34,09” ar skaitli “35,09”, skaitli “10,5” ar skaitli “11”, skaitli “23,59” ar skaitli “24,09”, skaitli “23” ar skaitli “20”, skaitli “329,55” ar skaitli “324,55” un skaitli “75,80” ar skaitli “64,91”.

1.22. Izteikt 10.pielikuma tekstu šādā redakcijā:

“Nerezidents par 44 000 *euro* pārdod juridiskai personai nekustamo īpašumu, kura iegādes vērtība ir 42 000 *euro.* Pārdodot nekustamo īpašumu juridiskajai personai, ienākuma izmaksātājs ietur nodokli no izmaksātās atlīdzības 3 % apmērā, tas ir, 1 320 *euro* (3 % no 44 000). Nerezidents, gadam beidzoties, var iesniegt pārskata perioda deklarāciju par ienākumu no kapitāla pieauguma un gada kapitāla pieauguma ienākuma precizēto deklarāciju par ienākumu no kapitāla pieauguma. Iesniedzot minētās deklarācijas, ieturētais nodoklis 3% apmērā no izmaksātās atlīdzības jāuzskata par avansa maksājumu. Nodokļa aprēķins ir šāds:

* apliekamais ienākums ir 2 000 *euro* (44 000– 42 000 = 2 000);
* iedzīvotāju ienākuma nodoklis ir 400 *euro* (20% no 2 000 = 400);
* ņemot vērā, ka avansā ieturētais nodoklis ir 1 320 *euro*, nodokļa maksātājam pārmaksātais nodoklis ir 920 *euro* (1 320 – 400 = 920).”

2. Noteikumi stājas spēkā 2018.gada 1.janvārī.

Ministru prezidents M.Kučinskis

Finanšu ministre D.Reizniece-Ozola